
Τρίτη, 13 Οκτωβρίου2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και διάσωση 45 αλλοδαπών νότια της Γαύδου– Εντοπισμός και  διάσωση συνολικά 181 αλλοδαπών στην Ιεράπετρα - Σύγκρουση Ι/Φ σκάφους με Α/Κ σκάφος νοτιοδυτικά της Σάμου

Συνέχεια ενημέρωσης:
Αναφορικά με τον εντοπισμό και τη διάσωση 45 αλλοδαπών στη θαλάσσια περιοχή νότια της Γαύδου, τις πρώτες πρωινές ώρες χθες, συνελήφθη ένας 20χρονος αλλοδαπός (υπήκοος Ν. Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε, έναντι χρηματικής αμοιβής, από το Τομπρούκ της Λιβύης στην Ελλάδα. Από το Κεντρικό Λιμεναρχείο Χανίων που διενεργεί την προανάκριση, κατασχέθηκε μία συσκευή κινητής τηλεφωνίας.

*****

Τις μεσημβρινές ώρες χθες, ενημερώθηκαν οι Λιμενικές Αρχές της Ιεράπετρας και των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για την παροχή συνδρομής σε λέμβους με αλλοδαπούς επιβαίνοντες σε δυσχερή θέση, στη θαλάσσια περιοχή  νότια-νοτιοανατολικά της Ιεράπετρας. Άμεσα για την περιοχή απέπλευσε Περιπολικό σκάφος Λ.Σ.-ΕΛ.ΑΚΤ. όπου εντόπισε και περισυνέλεξε συνολικά 181 αλλοδαπούς επιβαίνοντες από τρεις λέμβους (53, 51 και 77 άτομα αντίστοιχα), τους οποίους μετέφερε με ασφάλεια στον λιμένα της Ιεράπετρας. τους οποίους μετέφερε με ασφάλεια στο λιμάνι της Ιεράπετρας. Προανάκριση διενεργείται από το Λιμεναρχείο Ιεράπετρας.

*****

Τις μεσημβρινές ώρες χθες, ενημερώθηκε η Λιμενική Αρχή της Σάμου για την σύγκρουση ενός ιστιοφόρου (Ι/Φ) σκάφους ελληνικής σημαίας με 3 αλλοδαπούς επιβαίνοντες (υπηκόους Γερμανίας) με ένα Α/Κ σκάφος ελληνικής σημαίας με 4 επιβαίνοντες, στη θαλάσσια περιοχή νοτιοδυτικά της Σάμου. Από τη σύγκρουση προκλήθηκαν υλικές ζημιές, ενώ δεν υπήρξε τραυματισμός και δεν διαπιστώθηκε θαλάσσια ρύπανση.
 Αμέσως ενεργοποιήθηκε το τοπικό σχέδιο έκτακτης ανάγκης και στην περιοχή έσπευσαν δύο Περιπολικά σκάφη Λ.Σ.-ΕΛ.ΑΚΤ.(ΠΛΣ) καθώς και Ναυαγοσωστικό σκάφος Λ.Σ.-ΕΛ.ΑΚΤ. Το Ι/Φ κατέπλευσε με ιδία μέσα στο λιμάνι του Μαραθόκαμπου Σάμου, συνοδεία ΠΛΣ, ενώ το Α/Κ στο λιμάνι της Πάτμου, συνοδευόμενο επίσης από ΠΛΣ. 
Από τη Λιμενική Αρχή της Πάτμου απαγορεύτηκε ο απόπλους του Α/Κ σκάφους, μέχρι την προσκόμιση βεβαιωτικού διατήρησης κλάσης και αξιοπλοΐας από τον αναγνωρισμένο οργανισμό που το παρακολουθεί. Παράλληλα, από τον Λιμενικό Σταθμό Καρλοβασίου, που διενεργεί την προανάκριση, απαγορεύτηκε ο απόπλους του Ι/Φ σκάφους μέχρι την προσκόμιση αντίστοιχου βεβαιωτικού αξιοπλοΐας, ενώ συνελήφθη ο 69χρονος αλλοδαπός (υπήκοος Γερμανίας) κυβερνήτης του, για παράβαση των άρθρων 28 «Αμέλεια» και 291 παρ. 3 σε συνδυασμό με την παρ. 1 περ. στ΄ του Π.Κ. «Επικίνδυνες παρεμβάσεις στη συγκοινωνία μέσων σταθερής τροχιάς, πλοίων και αεροσκαφών», καθώς και των άρθρων 225 παρ. 1 και 2 του Κ.Δ.Ν.Δ. «Παράβαση κανονισμού προς αποφυγή συγκρούσεων».

Τρίτη, 06 Οκτωβρίου2026



ΔΕΛΤΙΟ ΤΥΠΟΥ



Εντοπισμός και διάσωση 71 αλλοδαπών στους Καλούς Λιμένες – Προσάραξη Ι/Φ σκάφους στα Σύβοτα – Εντοπισμός και διάσωση 84 (39 & 45) αλλοδαπών στην Αγία Γαλήνη – Εντοπισμός 28 αλλοδαπών στους Καλούς Λιμένες - Διακομιδές ασθενών 



Τις απογευματινές ώρες χθες, ενημερώθηκαν οι Λιμενικές Αρχές των Καλών Λιμένων και της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 50 ν.μ. νότια των Καλών Λιμένων. Άμεσα απέπλευσε για την περιοχή Περιπολικό σκάφος Λ.Σ.-ΕΛ.ΑΚΤ. (ΠΛΣ) όπου εντόπισε και περισυνέλεξε 71 αλλοδαπούς (45 άνδρες, 9 γυναίκες και 17 ανήλικοι) και στη συνέχεια, τους μετέφερε στο λιμάνι των Καλών Λιμένων. Ακολούθως, οδηγήθηκαν στο λιμάνι του Ηρακλείου συνοδεία στελεχών του Κλιμακίου Ειδικών αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.



*****



Τις βραδινές ώρες χθες, ενημερώθηκε η Λιμενική Αρχή των Συβότων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την προσάραξη ενός ιστιοφόρου (Ι/Φ) σκάφους, ελληνικής σημαίας, στη θαλάσσια περιοχή παραλίας «ΔΙΑΠΟΡΙ» Συβότων Θεσπρωτίας, με εννέα αλλοδαπούς επιβαίνοντες (υπηκόους Πολωνίας). Αμέσως, στο σημείο έσπευσαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και το ταχύπλοο (Τ/Χ σκάφος «ΓΛΑΡΟΣ» Τ.Σ. 23. Το Ι/Φ αποκολλήθηκε με ίδια μέσα και κατέπλευσε, συνοδεία του ΠΛΣ στο λιμάνι των Συβότων με ασφάλεια. Από το Α΄ Λιμενικό Τμήμα Συβότων του Κεντρικού Λιμεναρχείου Ηγουμενίτσας απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.



*****



Τις πρώτες πρωινές ώρες σήμερα, ενημερώθηκαν οι Λιμενικές Αρχές των Καλών Λιμένων  και της Αγίας Γαλήνης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 50 ν.μ. νότια της Αγίας Γαλήνης. Άμεσα για την περιοχή απέπλευσε ένα Περιπολικό πλοίο Λ.Σ.-ΕΛ.ΑΚΤ. (ΠΠΛΣ) το οποίο εντόπισε και περισυνέλεξε 39 αλλοδαπούς και στη συνέχεια τους μετέφερε στο λιμάνι της Αγίας Γαλήνης. Ακολούθως, μεταφέρθηκαν στο λιμάνι του Ρεθύμνου συνοδεία στελεχών του Λιμενικού Σταθμού Αγίας Γαλήνης. Προανάκριση διενεργείται από το Λιμεναρχείο Ρεθύμνου.

Επίσης:

Τις πρωινές ώρες σήμερα, ενημερώθηκαν οι Λιμενικές Αρχές των Καλών Λιμένων και της Αγίας Γαλήνης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε μία λέμβο με αλλοδαπούς επιβαίνοντες σε δυσχερή θέση, σε θαλάσσια περιοχή 55 ν.μ. νότια της Αγίας Γαλήνης. Άμεσα στην περιοχή κατέπλευσε ένα Περιπολικό πλοίο Λ.Σ.-ΕΛ.ΑΚΤ. (ΠΠΛΣ) το οποίο εντόπισε και περισυνέλεξε 45 αλλοδαπούς τους οποίους στη συνέχεια αποβίβασε στο λιμάνι της Αγίας Γαλήνης. Ακολούθως μεταφέρθηκαν στο λιμάνι του Ρεθύμνου συνοδεία στελεχών του Λιμενικού Σταθμού Αγίας Γαλήνης. Προανάκριση διενεργείται από το Λιμεναρχείο Ρεθύμνου.



*****



Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων για την ύπαρξη 28 αλλοδαπών (27 άντρες και 1 ανήλικος) σε παραλία πλησίον του οικισμού Βιάννου. Οι αλλοδαποί οδηγήθηκαν με λεωφορείο στο λιμάνι του Ηρακλείου, με τη συνοδεία στελεχών του Κλιμακίου Ειδικών Αποστολών (Κ.Ε.Α.) της Λιμενικής Αρχής του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου



*****



Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

- 77χρονου, από το λιμάνι του Γαΐου Παξών στο λιμάνι της Ηγουμενίτσας, με το Ε/Ρ-Α/Ψ «ΕΑΡ-Σ» Τ.Σ. 4539,

-40χρονης, από το λιμάνι της Κέρκυρας στο λιμάνι της Ηγουμενίτσας με Περιπολικό σκάφος Λ.Σ.-ΕΛ.ΑΚΤ. και

-57χρονου, από το λιμάνι του Κάλαμου Λευκάδας στο λιμάνι του Μύτικα Αιτωλοακαρνανίας, με το θαλάσσιο ταξί «ΝΤΟΛΦΙΝ ΕΞΠΡΕΣ ΙΙ» Ν. Λ. 313. 

